“ดาวโจนส์” เปิดร่วงกว่า 300 จุด วิตกเงินเฟ้อสหรัฐพุ่ง 9.1%
“ดาวโจนส์” เปิดร่วงกว่า 300 จุด วิตกเงินเฟ้อสหรัฐพุ่ง 9.1% นิวไฮรอบ 40 ปี โดย ณ เวลา 21: 02 น.ตามเวลาไทย ดัชนีเฉลี่ยอุตสาหกรรมดาวโจนส์อยู่ที่ 30,616.00 จุด ลดลง 349.00 จุด หรือ 1.13%
“ดาวโจนส์” เปิดร่วงกว่า 300จุด วิตกเงินเฟ้อสหรัฐพุ่ง 9.1% นิวไฮรอบ 40 ปี โดย ณ เวลา 21: 02 น.ตามเวลาไทย ดัชนีเฉลี่ยอุตสาหกรรมดาวโจนส์อยู่ที่ 30,616.00 จุด ลดลง 349.00 จุด หรือ 1.13%
13 ก.ค. 2565

ผู้สื่อข่าวรายงาน ดัชนีดาวโจนส์เปิดแดนลบในวันนี้(13 ก.ค.65) หลังจากสหรัฐเปิดเผยดัชนี CPI พุ่งเกินคาดในเดือนมิ.ย. ซึ่งทำให้เกิดความกังวลว่าธนาคารกลางสหรัฐ (เฟด) จะเร่งปรับขึ้นดอกเบี้ยเพื่อสกัดเงินเฟ้อ
 โดย ณ เวลา 21: 02 น.ตามเวลาไทย ดัชนีเฉลี่ยอุตสาหกรรมดาวโจนส์อยู่ที่ 30,616.00 จุด ลดลง 349.00 จุด หรือ 1.13%
ทั้งนี้ กระทรวงแรงงานสหรัฐเปิดเผยว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภคพุ่งขึ้น 9.1% ในเดือนมิ.ย. เมื่อเทียบรายปี ซึ่งเป็นระดับสูงสุดในรอบ 40 ปี โดยดัชนี CPI ดังกล่าวสูงกว่าระดับ 8.6% ในเดือนพ.ค. และสูงกว่าที่นักวิเคราะห์คาดการณ์ที่ระดับ 8.8%
ส่วนดัชนี CPI พื้นฐาน ซึ่งไม่นับรวมหมวดอาหารและพลังงาน เพิ่มขึ้น 5.9% ในเดือนมิ.ย. เมื่อเทียบรายปี ซึ่งชะลอตัวลงจากที่พุ่งขึ้น 6.0% ในเดือนพ.ค. แต่ยังสูงกว่าที่นักวิเคราะห์คาดการณ์ที่ระดับ 5.8%
ขณะเดียวกัน นักลงทุนยังจับตารายงานผลประกอบการของธนาคารรายใหญ่ของสหรัฐ โดยเจพีมอร์แกน และมอร์แกน สแตนลีย์ จะรายงานผลประกอบการประจำไตรมาส 2 ในวันที่ 14 ก.ค. ขณะที่ซิตี้กรุ๊ป และเวลส์ ฟาร์โก จะรายงานในวันที่ 15 ก.ค. ส่วนแบงก์ ออฟ อเมริกา และโกลด์แมน แซคส์ จะรายงานในวันที่ 18 ก.ค.